Etibar Vəliyev

Etibar Vəliyev () — Azərbaycanlı şair və publisist, Prezident təqaüdçüsü, Azərbaycan Yazıçılar Birliyinin üzvü, Azərbaycan Jurnalistlər Birliyinin üzvü, "Məşəl" ədəbi-bədii, elmi-publisistik jurnalının baş redaktor müavini.

 Həyatı 
Etibar Babəli oğlu Vəliyev 1963-cü il mayın 16-da Lənkəran rayonunun Ləj kəndində anadan olub. 
1978-ci ildə Lənkəran rayonunun Ləj kənd məktəbini bitirmişdir. 
1978–1981-ci illərdə Bakı Plan-Uçot Texnikumunda "kənd təsərrufatı istehsalatında mühasibat uçotu" ixtisası üzrə təhsil alıb. 
1981–1983-cü illərdə hərbi xidmətdə olmuşdur. 
1986–1992-ci illərdə Azərbaycan Kənd Təsərrüfatı Akademiyasında "Kənd təsərrufatının iqtisadiyyatı və təşkili" ixtisası üzrə təhsil alıb, iqtisadçı ixtisasına yiyələnmişdir. 
1986–1988-ci illərdə Lənkəran rayonunun "Puşkin", "Oktyabrın 60 illiyi" sovxozlarında iqtisadçı və 1988–1998-ci illərdə Lənkəran "5 №-li çay fabriki"ndə baş mühasib işləyib. 
1998–2001-ci illərdə Lənkəran Dövlət Universitetində "İqtisadiyyatın əsasları" fənnini tədris etmişdir. 
1998–2019-cu illərdə Dövlət Əmək Müfəttişliyi Xidmətinin 9 saylı region üzrə Dövlət Əmək Müfəttişliyində baş məsləhətçi — baş əmək müfəttişi vəzifəsində çalışıb. 
2019-cu ildə Əmək və Əhalinin Sosial Müdafiəsi naziri Sahil Babayevin əmri ilə Dövlət Əmək Müfəttişliyi Xidmətinin Lənkəran-Astara regional şöbəsinin (Astara, Cəlilabad, Lerik, Lənkəran, Masallı və Yardımlı) rəisi vəzifəsinə təyin olunub. 
2021-ci ildə Azərbaycan Respublikasının Prezidenti İlham Əliyevin Sərəncama əsasən, dövlət qulluğunda səmərəli fəaliyyətinə görə "Dövlət qulluğunda fərqlənməyə görə" medalı ilə təltif olunub.

 Yaradıcılığı 
Məktəb illərindən bədii yaradıcılıqla məşğul olmuş. Yüzlərlə müxtəlif şeirlərin müəllifidir. İlk şeiri indiki "Lənkəran" qəzetində çap olunub.
2006-cı ildən "Məşəl" ədəbi-bədii, elmi-publisistik jurnalında məsul katib, 2018-ci ildən isə baş redaktor müavini kimi fəaliyyət göstərir.
2007-ci ildə "Məşəl" ədəbi-bədii, elmi-publisistik jurnalının nəşrə başlamasının 5 illiyi munasibəti ilə "Həsən bəy Zərdabi" mükafatı ilə təltif edilmişdir. 
2007-ci ildən Azərbaycan Jurnalistlər Birliyinin, 2008-ci ildən Azərbaycan Yazıçılar Birliyinin üzvüdür.
2016-ci ildə Azərbaycan Respublikası KİVİHİ RH-nin qərarı ilə "Qızıl qələm" mükafatına layiq görülmüşdür.
2017-ci ildə Azərbaycan Respublikası Prezidentinin "Azərbaycan Yazıçılar Birliyi üzvlərinin yaradıcılıq şəraitinin yaxşılaşdırılması tədbirləri haqqında" 2007-ci il 12 mart tarixli 2023 nömrəli sərəncamına əsasən "Prezidentin xüsusi təqaüdünə" layiq görülmüşdür.
2018-ci ildə Azərbaycan Yazıçılar Birliyinin Fəxri Fərmanına, 2019-cu ildə isə ədəbi fəaliyyətinə görə Rəsul Rza adına beynəlxalq mükafata layiq görülmüşdür.

 Kitabları 
 "Görüşə Gəl" (şeirlər) — "Nurlan" nəşriyyatı, 2006, 96 səh.
 "Baxmağa Dəyər" (şeirlər) — "Nurlan" nəşriyyatı, 2010, 167 səh.
 "Mənim Duyğum" (şeirlər) — "Elm və Təhsil" nəşriyyatı, 2016, 203 səh.
 "Ürəyimdə döyünən vətən" (şeirlər) — "Orxan NPM" , 2017, 208 səh.
 "Analı dünyam" (şeirlər) — "Orxan NPM" , 2018, 176 səh.
 "Azərbaycanda multikulturalizm və onun Lənkəran qaynaqları" (həmmüəlliflə) — "Orxan NPM" , 2018, 120 səh.
 "Ruh adamı" (şeirlər) — "Yaşar qələm nəşriyyatı", Təbriz, 2019
"Поэты свободными не бывают" (стихи) — "Аквариус" , 2020, 80 səh.
"Dəniz qoxulu misralarım" (şeirlər) — "Orxan NPM", 2020, 208 səh.
"Bu yer mənə Vətəndir!" (şeirlər) — "Orxan NPM", 2021, 196 səh.
"Ömrün 60-cı baharı" (şeirlər) — "Elm və təhsil nəşriyyatı", 2023, 160 səh.

 Mükafatları 
  Azərbaycan Jurnalistlər Birliyinin "Həsən bəy Zərdabi" mükafatı (2007)
  Qızıl qələm mükafatı (2016)
  Prezident təqaüdü (2017)
  Azərbaycan Yazıçılar Birliyinin Fəxri fərmanı (2018)
  Beynəlxalq Rəsul Rza mükafatı (2019)
  "Dövlət qulluğunda fərqlənməyə görə" medalı (2021)

 Mənbə 
 Etibar Vəliyev. "Ürəyimdə döyünən Vətən". Poetik toplu
 Şair Etibar Vəliyev “Rəsul Rza ” mükafatı aldı…
 Ermənilər Aprel döyüşləri ilə bağlı şeirləri bu kitabdan çıxardılar
 Nazir şairə yüksək vəzifə verdi
 Şair Etibar Vəliyevin “Ürəyimdə döyünən vətən” adlı şerlər kitabının təqdimatı keçirildi

 Xarici keçidlər 

 Youtube Etibar Vəliyev

Kateqoriya:Azərbaycan talışları
Kateqoriya:Azərbaycan şairləri
Kateqoriya:Azərbaycanlı şairlər
Kateqoriya:Azərbaycan publisistləri
Kateqoriya:Azərbaycan Yazıçılar Birliyinin üzvləri
Kateqoriya:Azərbaycan Jurnalistlər Birliyinin üzvləri
Kateqoriya:"Qızıl qələm" mükafatı laureatları
Kateqoriya:Həsən bəy Zərdabi mükafatı laureatları
Kateqoriya:"Rəsul Rza" mükafatı laureatları